หนุ่มองค์การเภสัชฯ ซวย ตกรถไฟสายมรณะสาหัส
หนุ่มองค์การเภสัชกรรมนั่งรถไฟไปเที่ยวเมืองกาญจน์เพียงลำพัง จังหวะขบวนรถแล่นผ่านจุดชมวิวบริเวณรางโค้งเลียบไหล่เขาชายตลิ่งแม่น้ำแควน้อย ทางรถไฟสายมรณะถ้ำกระแซ เดินไปยืนบริเวณบันไดขบวนรถเพื่อใช้โทรศัพท์มือถือเก็บภาพวิวไว้เป็นที่ระลึก แล้วเกิดเสียหลักพลัดตกขบวนรถร่างกระแทกพื้นแขนซ้ายหักบาดเจ็บ เคราะห์ดีพลัดตกห่างจุดที่เป็นเหวลึกราว 50 เมตร เลยทำให้รอดตายหวุดหวิด,หนุ่มองค์การเภสัชกรรม,ตกรถไฟ,หวิดสังเวยทางรถไฟสายมรณะรายนี้ เปิดเผยขึ้นเมื่อเวลา 12.15 น.วันที่ 3 พ.ย. ร.ต.อ.กสานต์ พารา รอง สว. (สอบสวน) สภ.ไทรโยค จ.กาญจนบุรี รับแจ้งจากศูนย์วิทยุ 191 ว่า เกิดอุบัติเหตุนักท่องเที่ยวที่โดยสารรถไฟสายธนบุรี-น้ำตกไทรโยคน้อย พลัดตกจากขบวนรถไฟได้รับบาดเจ็บ บริเวณถ้ำกระแซ ช่วงทางรถไฟเลียบภูเขาริมฝั่งแม่น้ำแควน้อย เส้นทางรถไฟสายมรณะ หมู่ 10 ต.ไทรโยค จึงรายงานผู้บังคับบัญชาทราบแล้วพร้อมด้วย พ.ต.อ.ธานี สงวนจีน ผกก.นำกำลังตำรวจและเจ้าหน้าที่อาสาสมัครมูลนิธิพิทักษ์กาญจน์ เดินทางไปตรวจสอบ,ที่เกิดเหตุเป็นทางโค้งเข้าสู่ทางรถไฟสายมรณะห่างจุดชมวิวถ้ำกระแซราว 10 เมตร พบขบวนรถไฟท่องเที่ยวสายธนบุรี-น้ำตกไทรโยคน้อย ขบวนที่ 9257 บชส.514 จอดอยู่บนรางรถไฟ โดยมีนักท่องเที่ยวนั่งอยู่บนขบวนรถจำนวนมาก บนพื้นลานปูนข้างไหล่ทางรถไฟต่ำลงไปจากสันรางประมาณ 10 เมตร พบร่างนายพิชยนันท์ แก้วบุดดา อายุ 37 ปี อยู่บ้านเลขที่ 5/10 หมู่ 2 ต.บางกระสอ อ.เมืองนนทบุรี นอนร้องโอดโอยด้วยความเจ็บปวดเนื่องจากแขนซ้ายหัก สะโพกด้านซ้ายบวม จึงช่วยเหลือนำส่ง รพ.ไทรโยค แพทย์ให้การช่วยเหลือจนปลอดภัยแล้ว,จากการสอบสวนนายพงษ์ศักดิ์ สองสี พนักงานขับรถไฟให้การว่า รถไฟขบวนนี้เป็นขบวนรถท่องเที่ยววิ่งบริการประชาชนตามปกติ ออกเดินทางจากสถานีธนบุรีตอนเวลา 08.30 น. วิ่งมาเรื่อยจนถึงที่เกิดเหตุ เป็นรางโค้งเลียบไหล่เขาชายตลิ่งแม่น้ำแควน้อย สองข้างทางเป็นจุดชมวิวที่รถไฟจะต้องชะลอความเร็ว และวิ่งช้าเพื่อให้ผู้โดยสารมองเห็นทิวทัศน์ที่สวยงาม ขณะที่นายพิชยนันท์ แก้วบุดดา ผู้โดยสารนั่งอยู่โบกี้ที่ 3 พอขบวนรถไฟมาถึงบริเวณดังกล่าวลดความเร็วแล้ว นายพิชยนันท์เดินมายืนที่บริเวณบันไดทางขึ้นลง เพื่อใช้โทรศัพท์บันทึกภาพบริเวณถ้ำกระแซ คาดว่านายพิชยนันท์คงลื่นเสียหลักพลัดตกจากรถไฟบาดเจ็บดังกล่าว,พนักงานขับรถไฟกล่าวอีกว่า ส่วนสาเหตุคาดว่าน่าจะเกิดจากแรงเหวี่ยง จังหวะที่ขบวนรถวิ่งเข้าโค้งทำให้เสียหลักพลัดตกจากตู้โดยสาร แต่ยังถือว่าโชคดีที่บริเวณเกิดเหตุเป็นพื้นที่จุดชมวิวที่มีการปรับภูมิทัศน์ต่ำจากรางประมาณ 10 เมตร หากรถไฟวิ่งไปอีกราว 50 เมตร น่าจะอันตรายมากกว่านี้ เพราะข้างทางเป็นเหวลึกต่ำจากรางเกือบ 40 เมตร หลังเกิดเหตุได้หยุดรถลงไปช่วยเหลือผู้บาดเจ็บ และประสานหน่วยพยาบาลรถกู้ชีพจากมูลนิธิพิทักษ์กาญจน์กับกู้ชีพ รพ.ไทรโยค พร้อมแจ้งเจ้าหน้าที่ตำรวจช่วยเหลือนำผู้บาดเจ็บส่งโรงพยาบาลดังกล่าว,ด้านนายพิชยนันท์ แก้วบุดดา ผู้บาดเจ็บกล่าวเพียงสั้นๆว่า ทำงานอยู่ที่องค์การเภสัชกรรม กรุงเทพฯ ชอบการท่องเที่ยวโดยรถไฟ เคยเดินทางมา จ.กาญจนบุรีหลายครั้ง แต่ส่วนใหญ่ลงท่องเที่ยวในตัวเมือง กาญจนบุรี ครั้งนี้มาคนเดียว นั่งรถไฟไปเที่ยวที่สถานีน้ำตกไทรโยคน้อย ถึงที่เกิดเหตุได้ยืนอยู่บันได ทางขึ้นลงของตู้รถไฟ เพื่อถ่ายภาพแล้วเกิดลื่น เพราะบันไดเป็นเหล็กจนพลัดตกลงมาได้รับบาดเจ็บ
หนุ่มองค์การเภสัชกรรมนั่งรถไฟไปเที่ยวเมืองกาญจน์เพียงลำพัง จังหวะขบวนรถแล่นผ่านจุดชมวิวบริเวณรางโค้งเลียบไหล่เขา 
พลัดตกรถไฟ,เส้นทางรถไฟสายมรณะ,รถไฟสายธนบุรี-น้ำตกไทรโยคน้อย,ถ้ำกระแซ,ข่าวหน้า1,ข่าวทั่วไป